Odense Adresse-Contoirs Efterretninger, 1848-04-17
Alt. Merc." fortæller, at de fyenske Dragoner i Slaget ved Flensborg have liidt skrækkeligt af de schleswig holsteinske Kardætsker (ikke en Mand er bleven beskadiget); Prindsen af Augustenborg havde ved sin Ankomst om Formiddagen fundet hele Stillingen uholdelig og derfor givet befaling til Retirade, hvilken befaling dog var kommen for sildig for den høire Fløis (Avantgardens) Vedkommende; paa Retiraden til Slesvig og mod Rendsborg havde Man flere Gange besluttet at holde Stand, men opgivet det igjen; Man havde kæmpet med stor Tapperhed, men vist var det, at hele Slesvig var givet til Priis for de Danske og at der kun var Frelse i preussisk og tydsk Jntervention. Kiel. Corr. holder det for afgjort, at der er Forrædere i den schleswigholsteinske Leir, som have givet de Danske nøiagtig Underretning om den schleswigholsteinske Hærs Positioner, navnlig skal en Veirmølle ved Flensborg være bleven benyttet som Telegraph. Fra Kiel skrives, at de Danskes Dispositioner ved Flensborg have været ved valgte og at Tscherning har viist sig som en dygtig Krigsminister; paa schleswigholsteinsk Side havde derimod efter Manges Sigende hverken været Kommando, eller Plan, eller fornuftige Dispositioner, der herskede ved Armeen en almindelig Klage over Prindsen af Augustenborg og Brigadeanførerne og det maatte ansees for vist, at ingen af disse havde viist Feltherretalent; Prindsen havde ikke engang været tilstede ved Kampen. "Börsenh." indeholder et Brev fra Eckernførde, hvori en Mand beretter, at han den 11te forgiæves søgte den schleswig-holsteinske Armee, hverken i Slesvig, Sehestedt, eller Rendsborg kunde han erholde Efterretning om den. Nogle flere preussiske Lieutenanter ere ansatte af den prov. Regjering. - Den 13de passerede en Bat. oldenborgsk Jnfanteri gjennem Hamborg til Entin, hvor den skal stationeres. - Under 12te skrives fra Rendsborg, at Kongen har erklæret den preussiske Parlamentair, at de preussiske Tropper kunde skalte efter Behag i det tydske Forbundsland Holsteen, men at han erklærede Preussen Krig, naar de betraadte slesvigsk Grund; dette var imidlertid skeet, da en Deel af den preussiske Hær var opstillet langs med Sorgfloden og navnlig ved Chausseen til Slesvig ved Sorgbroen, hvor de danske Forposter ved at faae Øie paa Preusserne vare flygtede tilbage, efterladende deres Vaaben (!), der vare bragte til Rendsborg. De Danske havde opstillet sig langs med det gamle Dannevirke til Hollingstedt; de schleswig-holsteinske Tropper stode ved Eideren, deels ved Sehestedt paa slesvigsk, deels ved Kluvenstek paa holsteensk Grund. Det syntes, at de Danske vilde foreere Overgangen over Sorgfloden, hvis Bro sprængtes; om Landtropperne i Narin truede Kiel, syntes endnu ikke afgjort. Fra Eckernførde have de danske Skibe bortført alle (?) Mænd fra 20 til 50 Aar for at anvende dem til Søtjeneste. J et andet Brev fra Rendsborg af 12te berettes, at den 6te og 15de Bat. omsider vare indtrufne i Rendsborg, at Prindsen af Augustenborg med det øvrige Jnfanteri stod ved Sehestedt og at to Kavalleriregimenter vare i Nærheden; senere paa Dagen var Prindsen kommen til Rendsborg. Ved Glucksborg var den 8de Dampskibet Geiser" blevet gjort aldeles uskadeligt af 2 schleswig-holsteinske Kanoner. Forbittrelsen mod Flensborg var frygtelig og det Værste kunde hændes, naar Man atter kom i Besiddelse af denne Stad, en Flensborger skulde have skudt en Officeer af 17de Bataillon. – "Alton. Mercur" melder, at de til Rendsborg undkomne Dragoner vare saa medtagne, at de foreløbig maatte indqvarteres i Jevenstedt (1 Miil sydfor Rendsborg); de til Kiel undkomne Studenter, 10 til 12 i Tallet, havde for størstedelen ikke været med i Kampen ved Bau og Kobbermøllen, men vare ifølge de foregaaende Dages Strabadser blevne tilbage i Flensborg. - Rendsb. Tagb. af 13de indeholder en Armeebefaling", hvori vedgaaes, at Resultaterne af de sidste Dages Fægtninger have været sørgelige; dog roses Troppernes høie Mod og Udholdenhed, navnlig 5te Jægerkorps, 15de og 16de Bat., Studenterne og Turnerne og det 1ste Frikorps. Nogle baierske Officerer have erholdt Ansættelse i Rendsborg. De to Dragonregimenter ere som en selvstændig Brigade stillede under Anførsel af Prinds Waldemar, til Schleswig=Holstein. Det Bracklowske Skyttekompagni, der fra Flensborg havde vendt sig imod Vest, er over Friedrichstadt igjennem Ditmarsken ankommen til Rendsborg. - "Börsh." melder, at den 13de ere 800 Md. Hannoveranere med 8 Stykker. Skyts og den 14de om Morgenen omtrent ligesaa mange Brunsvigere med et Batteri ankomne til Altona; dog havde disse Tropper den 14de ingen Ordre til at rykke videre frem. Den 12te passerede 300 Preussere igjennem Hamborg til Rendsborg. - J "Kiel. Corr." tilskrives Schleswigholsteinernes store Tab af Fanger tildeels den Omstændighed, at Flensborgerne reiste sig for de Danske og efter Evne forhindrede Tilbagetoget. Den var fra Husene bleven skudt, ja heldet kogende Vand paa de Flygtende: Fangerne vare blevne mishandlede; dog tilstaaes, at Efterretningerne vel ikke i alle Punkter ere paalidelige, da de ere temmelig forvirrede. Der loves Hevn. Flere Vogne med Syge, ikke Saarede, vare d. 9de om Aftenen ankommen til Rendsborg. Det Lucknerske Fri korps har opløst sig, da det paa Retiraden fra Glücksborg var kommet til Slien; det synes ikke at have taget Deel, nogen Kamp; Anledningen til Korpsets Opløsning er givet af Major Lange, der havde tilladt sig nogle Bemærkninger mod Grev Luckner, som nødte denne til at nedlægge Kommanden. En Haandværker i Kiel har tilstillet Correspondentsbladets Red. 10 Rd. til at begynde at bygge en tydsk Flaade, hvorover Bladet udbryder begeistret. Havde vi nordfor Elben 1000 saadanne Mænd vi behøvede ikke at frygte den danske Flaade!" (Altsaa for 10,000 Rd. vil Hr. Prof. Stein bygge en Flaade til at ruinere den danske med. En billig Bygmester).¬